
Ministru kabineta rīkojums Nr. 133
Rīgā 2022. gada 4. martā (prot. Nr. 12 9. §)
Grozījumi Ministru kabineta 2018. gada 16. oktobra rīkojumā Nr. 522 "Par finansējumu Rakstniecības un mūzikas muzejam nekustamā īpašuma Mārstaļu ielā 6, Rīgā, daļas nomas maksas, papildu maksājumu, pārcelšanās, labiekārtošanas un ekspozīcijas izveides izdevumu segšanai"
Izdarīt Ministru kabineta 2018. gada 16. oktobra rīkojumā Nr. 522 "Par finansējumu Rakstniecības un mūzikas muzejam nekustamā īpašuma Mārstaļu ielā 6, Rīgā, daļas nomas maksas, papildu maksājumu, pārcelšanās, labiekārtošanas un ekspozīcijas izveides izdevumu segšanai" (Latvijas Vēstnesis, 2018, 205. nr.) šādus grozījumus: 
· 1. Izteikt  1.2. apakšpunktu šādā redakcijā:
· "1.2. nodrošināt nekustamā īpašuma (nekustamā īpašuma kadastra Nr. 0100 003 0113) Mārstaļu ielā 6, Rīgā, pārbūves darbu pabeigšanu līdz 2023. gada 31. maijam, nosakot, ka plānotais nekustamā īpašuma (nekustamā īpašuma kadastra Nr. 0100 003 0113) Mārstaļu ielā 6, Rīgā, daļas nomas līguma sākuma termiņš ir 2023. gada 1. jūnijs;".
· 2. Svītrot 1.4. apakšpunktā vārdus "triju mēnešu laikā".
· 3. Aizstāt 1.5. apakšpunktā skaitļus un vārdus "2021. gada 15. janvārim" ar skaitļiem un vārdiem "2022. gada 31. maijam".
· 4. Izteikt 2. punkta ievaddaļu šādā redakcijā:
· "2. Paredzēt Kultūras ministrijas budžetā finansējumu Rakstniecības un mūzikas muzejam:".
· 5. Izteikt 2.1. apakšpunktu šādā redakcijā:
· "2.1. ilgtermiņa saistībām nekustamā īpašuma (nekustamā īpašuma kadastra Nr. 0100 003 0113) Mārstaļu ielā 6, Rīgā, daļas nomas maksas un papildu maksājumu segšanai valsts akciju sabiedrībai "Valsts nekustamie īpašumi" 2023. gadā 212 816 euro apmērā un no 2024. gada līdz 2043. gadam katru gadu 364 827 euro apmērā;".
· 6. Izteikt 3.1. apakšpunktu šādā redakcijā:
· "3.1. pēc šā rīkojuma 1.4. apakšpunktā minētā uzdevuma izpildes sagatavot un iesniegt Ministru kabinetā tiesību akta projektu par šā rīkojuma 2.1. apakšpunktā minēto izdevumu precizēšanu. Ja izdevumu segšanai nepieciešams papildu finansējums, attiecīgo Ministru kabineta rīkojuma projektu iesniegt ikgadējā valsts budžeta un vidēja termiņa budžeta ietvara sagatavošanas procesā;".
· 7. Izteikt 3.2. apakšpunktu šādā redakcijā:
· "3.2. pirms iepirkuma līguma noslēgšanas sagatavot un iesniegt izskatīšanai Ministru kabinetā detalizētu informāciju par labiekārtojumu un ekspozīcijas saturu, kura iegādei plānots izlietot šā rīkojuma 2.2. apakšpunktā minēto finansējumu."
· 8. Aizstāt 4. punktā skaitli "327 582" ar skaitli "364 827".

